Document ID: 32005R0546

32005R0546
L 091/5
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 546/2005 НА КОМИСИЯТА
от 8 април 2005 година
за адаптиране на Регламент (ЕО) № 437/2003 на Европейския парламент и на Съвета относно разпределянето на кодовете на отчитащите се държави и за изменение на Регламент (ЕО) № 1358/2003 на Комисията относно актуализиране списъка с летища на Общността
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 437/2003 на Европейския парламент и на Съвета от 27 февруари 2003 г. за статистическите резултати по отношение на превоза на пътници, товари и поща по въздух (1), и по-специално член 10 от него,
като има предвид, че:
(1)
В съответствие с член 10 от Регламент (ЕО) № 437/2003, от Комисията се изисква да определи мерките за адаптиране на спецификациите в приложенията към него.
(2)
Съществува необходимост да се състави списък на летищата на Общността, различни от тези, които само периодично се използват за търговски трафик, като се предоставят дерогации за държавите-членки, които се присъединяват към Европейския съюз на 1 май 2004 г. Още повече кодовете на новите държави-членки следва да се добавят към тези, посочени в приложение III към Регламент (ЕО) № 1358/2003, който въвежда в сила Регламент (ЕО) № 437/2003 и адаптира приложения I и II към него.
(3)
Списъкът с летищата на Общността и дерогациите, предвидени в приложение I към Регламент № 1358/2003, е необходимо да се актуализира в съответствие с правилата, определени в посоченото приложение.
(4)
Регламенти (ЕО) № 437/2003 и (ЕО) № 1358/2003 следва да бъдат съответно изменени.
(5)
Мерките, предвидени в настоящия регламент, отговарят на представеното становище от Статистическия програмен комитет.
ПРИЕ НАСТОЯЩИЯ РЕГЛАМЕНТ:
Член 1
Приложение I към Регламент (ЕО) № 437/2003, изменен с Регламент (ЕО) № 1358/2003, се адаптира съгласно приложение I към настоящия регламент.
Член 2
Приложение I към Регламент (ЕО) № 1358/2003 се изменя съгласно приложение II към настоящия регламент.
Член 3
Настоящият регламент влиза в сила нa двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 8 април 2005 година.

Labels: 12
8
15